*Linda Bjerga Vela, Bachelor ALLV254, våren 2021.*

**Identitetstematikk og fortellemåte i romankunsten:**

**Analyse og sammenligning av Tarje Vesaas’ *Fuglane* (1957) og Helga Flatlands *Bli hvis du kan. Reis hvis du må*(2010)**

**Emne, materiale, og problemstilling**

Romanen er en privilegert inngang til å forstå mennesker, deres indre, og forholdene mellom dem. I min bacheloroppgave vil jeg bruke denne inngangen til å undersøke hvordan identitet tematiseres og skapes i to ulike romaner, fra to ulike tidsepoker. Identitet skal i denne sammenheng bety “individets selvforståelse og posisjonering i relasjon til gruppefenomener som sosial, kulturell eller etnisk identitet”, slik *SNL* definerer begrepet i en sosialantropologisk forstand, og dermed skiller det fra bl.a. psykologisk identitet. Romanene jeg vil undersøke er Tarjei Vesaas’ *Fuglane*(1957) og Helga Flatlands *Bli hvis du kan. Reis hvis du må* (2010). Hva er de to romanenes bud på hvordan mennesket i størst mulig grad kan kjenne seg fritt samtidig som det lever i samfunn med andre? Hvordan spiller fortellemåte og formspråk inn i fremstillingen av hovedpersonenes arbeid med identitetsposisjonering? Hva er de vesentligste likhetene og forskjellene mellom romanenes fremstilling av balansen mellom fast selvforståelse og skapende frigjøring? Synes noe å være blitt vesentlig forandret i romankunstens behandling av disse spørsmålene fra 1950-tallet til 2010?

For å utforske disse problemstillingene og andre, vil det være relevant både å trekke inn Bakhtins tekst om romanen som sjanger, og å støtte seg til narrativ teori (Booth, Genette) i undersøkelsen av hva verkets sammensetning av figurer og konvensjoner gjør for fremstillingen av identitet i disse bøkene. I Flatlands roman synes fortellerperspektivet å være viktig; det gjør det òg i *Fuglane*, hvor også symbolikk og motiv- og billedspråk synes å spille en vesentlig rolle. Ut over den teoretiske støtten, vil det analytiske arbeidet også sette seg av ifra og posisjonere seg i forhold til det man kan kalle verkenes forskningstradisjon: et utvalgt knippe av litteraturkritiske tekster og forskningsarbeider om de to romanene. En del av disse er også tatt med i pensumlisten, men her kan det komme flere etter hvert som jeg skaffer meg mer oversikt.

***PENSUMLISTE – Foreløpig bibliografi med forbehold om endringer:***

**Teori:**

Genette, Gérard. *Narrative Discourse. An essay in method*. Oversatt av Jane E. Lewin. New York: Cornell University Press, 1980.

Booth, Wayne C. *The Rhetoric of Fiction*. Chicago: University of Chicago Press, 1983.

Bakhtin, Mikhail. “Epos og roman: Om romanstudiets metodologi.” i *Moderne litteraturteori. En antologi*. Redigert av Kittang, A., Linneberg, A., Melberg, A. & Skei, Hans H, s. 119-141. Oslo: Universitetsforlaget, 2003.

Kittang, Atle. “Merknader til nokre grunntema i narratologien.” I *Sju artiklar om litteraturvitskap i går, i dag og (kanskje) i morgon*, s.77-96. Oslo: Gyldendal, 2014.

**Litteratur fra forskningstradisjonen:**

Her vil jeg sette sammen et knippe studier og artikler som er relevante for problemstillingene mine, og føye disse til i pensumlisten når jeg har fått oversikt over dem, tak i dem, og fått lest meg opp på dem. Pr i dag har jeg foreløpig de følgende arbeidene med her:

Johnsrud, Astrid. ”En politisk roman som ikke er politisk. Intertekstuelle referanser og samfunnsdiskurser i Helga Flatlands *Bli hvis du kan. Reis hvis du må*. (Masteroppgave). Institutt for lingvistiske og nordiske studier. Det humanistiske faktultet: Universitetet i Oslo, 2011. Hentet 10.02.2021 fra: <https://www.duo.uio.no/bitstream/handle/10852/26438/johnsrud_masteroppgave.pdf?> sequence=1

Nordmark, Kamilla Eikrem. “Det finnes en helhet. Tema og form i Helga Flatlands trilogi *Bli hvis du kan. Reis hvis du må*(2010), *Alle vil hjem. Ingen vil tilbake* (2011) og *Det finnes ingen helhet* (2013)”. (Masteroppgave). Institutt for lingvistiske og nordiske studier. Det humanistiske fakultet: Universitetet i Oslo, 2015. Hentet 14.02.2021 fra: <https://www.duo.uio.no/handle/10852/45076?show=full>

Norheim, Marta. “Den bitre kunnskapen reisene gjev”. NRK. 2010, 15.01. Hentet 10.02.2021 fra <http://www.nrk.no/kultur/bok/bli-hvis-du-kan.-reis-hvis-du-ma.-1.6948172>

Campbell, Nora. “Intervju med Helga Flatland”. Aschehoug Litteratur, 2013 s. 10-13. Hentet 10.02.2021 fra <http://issuu.com/aschehoug/docs/aschehoug_litteratur_h__st_2013/1?e=2026704/451> 6787 .

Gundersen, Per Christian. “Poeten som snublet over virkeligheten. En analyse av det humoristiske i Tarjei Vesaas’ *Fuglane*”. (Masteroppgave). Institutt for lingvistiske og nordiske studier: Universitetet i Oslo, 2006. Hentet 17.02.2021 fra: <https://www.duo.uio.no/bitstream/handle/10852/26549/Komplettxmasteroppgave.pdf?sequence=2&isAllowed=y>

Solem, Hanne Line. “I møte med en fugl. Produksjon av identitet i Tarjei Vesaas’ roman *Fuglane*”. *Edda* 2003, nr. 1 (april 2003): s. 35-41. Hentet 17.02.2021 fra: <https://www-idunn-no.pva.uib.no/edda/2003/01/i_mote_med_en_fugl_produksjon_av_identitet_i_tarjei_vesaas_roman_fuglane>

Sætre, Lars. “‘–Innbilling har du gjort’. *Fuglane* (1957) av Tarjei Vesaas som desillusjonsroman”. Audiogram 22. Bergen: Fjernord, Univisjon, Nordisk institutt, Universitetet i Bergen, 1993. 26 ss. © Lars Sætre 1993.

**Skjønnlitteratur:**

Helga Flatland. *Bli hvis du kan. Reis hvis du må* (2010). Oslo: Aschehoug, 2010.

Tarjei Vesaas. *Fuglane* (1957). 7. utg. Oslo: Gyldendal Norsk Forlag, 2018.